หนูมีก้อนกลมๆอยู่บริเวณแคมหรือปากช่องคลอดค่ะ มีอาการปวดๆเจ็บๆเป็นมา2-3วันค่ะ พอกินยาแก้ปวดก็หายเมื่อยาหมดลิตก้ปวดขึ้นมาอีกค่ะ ขอสาเหตุหน่อยค่ะ
สวัสดีค่ะ ก้อนบริเวณปากช่องคลอด อาจมีสาเหตุจาก-ถุงน้ำของต่อมบาร์โธลิน ซึ่งเป็นต่อมที่เอาไว้สร้างน้ำหล่อลื่นขณะมีเพศสัมพันธ์ หากถุงน้ำของต่อมบาร์โธลินนี้เกิดการอักเสบติดเชื้อ ก็จะทำให้มีอาการเจ็บและปวดขณะมีเพศสัมพันธ์ คลำได้ก้อน-ถุงน้ำของต่อมผลิตไขมันที่อยู่ใต้ผิวหนังของบริเวณแคมใหญ่-ถุงน้ำบริเวณช่องคลอด-ติ่งเนื้อของช่องคลอด-หูดหงอนไก่-ก้อนเนื้องอกและมะเร็งของอวัยวะเพศภายนอก แต่พบได้น้อยมากควรสังเกตอาการถ้าก้อนโตเร็ว กดเจ็บ ปวด บวม แดง ร้อนที่ก้อน มีหนองหรือเลือดไหล มีไข้ ปัสสาวะแสบขัด ให้รีบไปพบสูตินรีแพทย์การดูแลตัวเองเบื้องต้น งดการมีเพศสัมพันธ์ในช่วงนี้ไปก่อน ไม่สวนล้างช่องคลอด ทำความสะอาดอวัยวะเพศภายนอกด้วยน้ำเปล่าสะอาดได้ ยังไม่เอายาอะไรไปทาเอง